Sortland rådhus

Sortland rådhus er et rådhus i tettstedet Sortland i Nordland, hvor Sortland kommunes administrasjon har tilhold. Rådhuset ligger i Vesterålsgata 57, og huser kommunestyresal, rådhustaverna, tjenestetorg, offentlige kontorer og Sortland kommunale kino.Arkitekturguide for Nord-Norge og Svalbard, Sortland rådhus. Besøkt 1. juni 2014.

Bygningen ble tegnet av arkitektene Einar Karstad og Tobias Ritzau, og er oppført i betong i perioden mellom 1954 og 1959. Sørfløya ble tatt i bruk i 1957, mens den offisielle åpningen ble foretatt den 2. august 1959 da kong Olav besøkte Sortland i forbindelse med sin signingsferd.Alf Oxem, Bladet Vesterålen : bindeledd i øysamfunnet gjennom 80 år : historien om Bladet Vesterålen og K. Nordahls trykkeri er fortellingen om søsterbedriftene som sammen skriver distriktets historie : 1920-2000. K. Nordahls trykkeri, Sortland 2000. Side 146.

Sortland kommunale kino hadde sin første forestilling den 17. mai 1959.Origo, Sortland kino . Kinosalen har et godt bevart interiør i typisk 50-tallsstil, med sceneteppe og dekorasjoner som knyttes til teaterskikkelsen Harlekin.Nordland fylkeskommune, OPUS Rana: Nordlands flotteste 50-tallskino . Besøkt 1. juni 2014. 

Sortland rådhus og kino ble fredet i 2014.Riksantikvaren 16. oktober 2014, Sortland rådhus og kino fredet. Besøkt 11. november 2014.

Referanser

Eksterne lenker


Kategori:Rådhus i Norge
Kategori:Byggverk i Sortland
Kategori:Kulturminner i Sortland
Kategori:Etableringer i 1959
Kategori:Fredete byggverk i Nordland